wannaphong/clean_thaiwikipedia huggingface dataset:
# ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม
รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2017–18 เริ่มต้นการแข่งขันในวันที่ 12 กันยายน และจะสิ้นสุดในวันที่ 6 ธันวาคม พ.ศ. 2560 (ค.ศ. 2017).32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2017–18.

การจับสลาก
การจับสลากมีขึ้นเมื่อวันที่ 24 สิงหาคม พ.ศ. 2560 (ค.ศ. 2017), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.

ทีม
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2017),  พวกเขาประกอบด้วย 22 ทีมที่เข้ามาในรอบนี้, และ 10 ทีมผู้ชนะของ รอบเพลย์ออฟ (5 ทีมในเส้นทางทีมที่เป็นแชมป์ลีก, 5 ทีมในเส้นทางทีมที่ไม่ได้เป็นแชมป์ลีก).

ความหมายของสัญลักษณ์สีสโมสรชนะเลิศและรองชนะเลิศของแต่ละกลุ่มจะได้ผ่านเข้าไปเล่นในรอบ 16 ทีมสุดท้ายสโมสรที่จบในอันดับที่ 3 จะได้ไปเล่นในยูฟ่ายูโรปาลีก รอบ 32 ทีมสุดท้าย

+โถ 1 (โดยการจัดอันดับของแต่ละสมาคม)ทีม เรอัลมาดริด176.999 บาเยิร์นมิวนิก154.899 เชลซี106.192 ยูเวนตุส140.666 ไบฟีกา111.866 มอนาโก62.333 สปาร์ตัค มอสโก18.606 ชัคตาร์ โดเนตสค์87.526+โถ 2ทีม บาร์เซโลนา151.999 อัตเลติโกเดมาดริด142.999 ปารี แซ็ง-แฌร์แม็ง126.333 โบรุสซีอาดอร์ทมุนท์124.899 เซบิยา112.999 แมนเชสเตอร์ซิตี100.192 โปร์ตู98.866 แมนเชสเตอร์ยูไนเต็ด95.192+โถ 3ทีม นาโปลี88.666 ทอตนัม ฮอตสเปอร์77.192 บาเซิล74.415 โอลิมเปียกอส64.580 อันเดอร์เลคต์58.480 ลิเวอร์พูล56.192 โรมา53.666 เบซิกตัส45.840+โถ 4ทีม เซลติก42.785 ซีเอสเคเอ มอสโก39.606 สปอร์ติง ลิสบอน36.866 อาโปเอล26.210 ไฟเยอโนร์ด23.212 มารีบอร์21.125 คาราบัก18.050 แอร์เบ ไลพ์ซิจ15.899

หมายเหตุ

กลุ่ม
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017). เวลาคิกออฟการแข่งขันก็จะเป็นเวลา 20:45 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.

ตั้งแต่วันที่ 28 ตุลาคม พ.ศ. 2560 (ค.ศ. 2017) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST (UTC+2), หลังจากนั้น (นัดที่ 4–6) เวลาก็จะเป็น CET (UTC+1).

กลุ่ม A

กลุ่ม B

กลุ่ม C

กลุ่ม D

กลุ่ม E

กลุ่ม F

กลุ่ม G

กลุ่ม H

หมายเหตุ
# เลนนาร์ต เบอร์นาดอตต์
เลนนาร์ต เบอร์นาดอตต์ เคานต์แห่งวิสบอร์ก  (เดิม:เจ้าชายเลนนาร์ต ดยุกแห่งซาล์มลันด์) ทรงเป็นอดีตเจ้าชายแห่งสวีเดน และผู้สืบเชื้อสายจาก จักรพรรดิอะเลคซันดร์ที่ 2 แห่งรัสเซีย พระญาติใน จักรพรรดินิโคลัสที่ 2 แห่งรัสเซีย จักรพรรดิพระองค์สุดท้ายแห่งรัสเซีย เมื่อนับจากทางฝ่ายพระชนนี

 พระประวัติ 
เคานต์เลนนาร์ต หรือ อดีตเจ้าชายเลนนาร์ต ดยุกแห่งซาล์มลันด์ ทรงเป็นพระโอรสเพียงพระองค์เดียวใน เจ้าชายวิลเฮล์ม ดยุกแห่งเซอเดร์มันลันด์ กับ แกรนด์ดัชเชสมาเรีย โรมานอฟแห่งรัสเซีย ดัชเชสแห่งเซอเดร์มันลันด์ ประสูติ ณ พระราชวงศ์หลวง กรุงสต็อกโฮล์ม เป็นพระราชนัดดาใน สมเด็จพระเจ้ากุสตาฟที่ 5 แห่งสวีเดน และ วิกตอเรียแห่งบาเดิน สมเด็จพระราชินีแห่งสวีเดน เป็นพระราชปนัดดาใน จักรพรรดิอะเลคซันดร์ที่ 2 แห่งรัสเซีย ผ่านทางสายพระมารดา เมื่อแรกประสูติดำรงพระอิสริยศที่ ดยุกแห่งซาล์มลันด์

 เสกสมรสทั้ง 2 ครั้งและหย่าร้าง 
ในปี ค.ศ. 1932 พระองค์เสกสมรสกับ แคริล นิสเวสตา ซึ่งการสมรสในครั้งนี้ ไม่ได้รับความเห็นชอบจากพระบิดา พระอัยกา และรัฐสภาของสวีเดน ทำให้พระองค์ต้องลาออกจากพระอิสริยยศ เจ้าชายและไม่มีพระอิสริยยศ ดยุกแห่งซาล์มลันด์อีกต่อไป ซึ่งต่อมาได้รับการถวายพระนามเป็น  เลนนาร์ต เบอร์นาดอตต์ เคานต์แห่งวิสบอร์กแต่ด้วยความโหดร้ายของราชสำนักสวีเดน ที่ต้องการบีบให้เจ้าชายหย่าจากพระชายา ซึ่งต่อมาในปี ค.ศ. 1932 ทรงหย่าขาดจากพระชายาคนแรก ต่อมาในปี ค.ศ. 1972 เสกสมรสครั้งใหม่กับ ซอนยา ฮานุส ต่อมาได้รับฐานันดรเป็น เคาน์เตสแห่งวิสบอร์ก

 พระบุตร 
เคานต์และเคาน์เตสแห่งวิสบอร์ก พระชายาองค์ 2  มีพระบุตรร่วมกัน 9 ท่าน โดยมีฐานันดรเป็น เคานต์ และเคาน์เตส ดังนี้ 
เคานต์จาน
เคาน์เตสบิกิตตา
เคาน์เตสมาเรีย หลุยส์
เคาน์เตสซิบิลลา
เคาน์เตสบิตินา
เคานต์ไบรอน
เคาน์เตสคาทารีนา
เคานต์คริสเตียน
เคาน์เตสไดอานา
 ทรงงาน 
เคานต์เลนนาร์ต ทรงเปิดที่ดินส่วนพระองค์ที่เกาะมอเนีย ทางตอนใต้ของเยอรมัน ซึ่งเสียทรัพย์สินส่วนพระองค์เป็นจำนวนมากในการทำให้เป็นสถานที่ท่องเที่ยวตามพระดำริ ซึ่งหลังจากการสิ้นพระชนม์ เกาะแห่งนี้กลายเป็นที่ท่องเที่ยวที่นิยมมาก และเป็นรายได้หลักของพระบุตรของพระองค์ทั้ง 9 ท่าน

ในปี ค.ศ. 1996 พระองค์ได้รับรางวัลจากมูลนิธิริเจน ลิงก์

 สิ้นพระชนม์ 
เคานต์เลนนาร์ตสิ้นพระชนม์จากโรคพระชราเมื่อวันที่ 21 ธันวาคม ค.ศ. 2004 สิริพระชันษา 95 ปี

 พระอิสริยยศ 
147px|thumb|left|ตราอาร์มประจำพระองค์ ดยุกแห่งซาล์มลันด์
147px|thumb|left|ตราอาร์มประจำพระองค์เคาต์แห่งวิสบอร์ก
8 พฤษภาคม 1909 - 11 มีนาคม 1932 : เจ้าชายเลนนาร์ต ดยุกแห่งซาล์มลันด์ (Prince Lennart, Duke of Småland)
11 มีนาคม 1932 - 21 ธันวาคม 2004 : เลนนาร์ต เบอร์นาดอตต์ เคานต์แห่งวิสบอร์ก (Lennart Bernadotte, Count of Wisborg)
# กันยายน พ.ศ. 2560
กันยายน พ.ศ. 2560 เป็นเดือนที่ 9 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันเสาร์

 สถานีย่อย:เหตุการณ์ปัจจุบัน
# ธันเดอร์ (เพลงอิแมจินดรากอนส์)
ธันเดอร์  เป็นเพลงของวงดนตรีร็อกชาวอเมริกัน อิแมจินดรากอนส์ เป็นเพลงที่สองจากสตูดิโออัลบั้มลำดับที่สาม อีวอล์ฟ ออกจำหน่ายเมื่อวันที่ 27 เมษายน ค.ศ. 2017

มิวสิกวิดีโอ
มิวสิกวิดีโอเผยแพร่ครั้งแรกวันที่ 2 พฤษภาคม ค.ศ. 2017 กำกับโดย โจเซฟ คาห์น และถ่ายทำในเมืองดูไบ
อ้างอิง

แหล่งข้อมูลอื่น
# ธัญนิตย์ ภูธนัตถ์วฤนร์
ธัญนิตย์ ภูธนัตถ์วฤนร์  มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทยBenjarat Yangtrakul - Taekwondo Data เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์เตะสนั่นฟิลิปปินส์ ทัพเทควันโดไทยคว้า 2 ทอง

 ประวัติ 
ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิงสมุทรปราการโกยรวม 11 ทองเจ้าเรือพาย

 นักกีฬาเทควันโดรุ่นเยาวชน 
 พ.ศ. 2558 
ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิงจอมเตะโจ๋ไทย ประเดิม 2 เงิน 4 ทองแดง เทควันโดยช.เอเชีย และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2"โค้ชเช" พอใจโคเรียโอเพ่น แย้มอำลาหลายคนหลังจบ อลป.

 นักกีฬาเทควันโดรุ่นประชาชน 
 พ.ศ. 2559 
ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง"เบญจรัตน์" ซิวทองแดง ปิดเทควันโดโคเรีย ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย"จูเนียร์-นัท" ซิวเหรียญทองเทควันโดเวียดนามโอเพ่น

 พ.ศ. 2560 
ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้"จุฬานันท์-สาทร" คว้าเพิ่ม 2 ทอง ศึกเทควันโดโคเรีย โอเพ่น ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้"เพชร" เบญจรัตน์ คว้าทองแรกเทควันโด - "โค้ชเช" รับซีเกมส์เหนื่อยกว่าเอเชียนเกมส์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๘๗, ๒๙ มกราคม ๒๕๖๔
 อ้างอิง
# เจ้าชายออสการ์ เบอร์นาดอตต์ เคานต์แห่งวิสบอร์ก
เจ้าชายออสการ์ เบอร์นาดอตต์ เคานต์แห่งวิสบอร์ก   เป็นพระราชโอรสพระองค์ที่ 2 ในสมเด็จพระเจ้าออสการ์ที่ 2 แห่งสวีเดน กับ โซเฟียแห่งนอสซอ สมเด็จพระราชินีแห่งสวีเดน ประสูติ ณ กรุงสต็อกโฮล์ม เมื่อแรกประสูติ ทรงมีฐานะเป็นเจ้าชายแห่งสวีเดนและนอร์เวย์ ต่อมากนอร์เวย์ได้แยกตัวจากสวีเดน พระองค์จึงดำรงพระอิสริยยศที่ดยุกแห่งกอตลันด์เมื่อปี ค.ศ. 1888 พระองค์ได้เสกสมรสกับ เอ็มบา มอกุส อัล ฟุสเก (ต่อมา: เจ้าหญิงเอ็มบาเบอร์นาดอตต์ เคาน์เตสแห่งวิสบอร์ก) ซึ่งการสมรสของพระองค์ไม่ได้รับความยินยอมจากพระบิดาและสภาของสวีเดน ซึ่งการสมรสนี้เองทำให้พระองค์ค้องสละฐานันดรและทายาทในการสืบราชบัลลังก์แห่งสวีเดนไปโดยปริยาย และใช้พระนามลำลองอย่างไม่เป็นทางการว่า ออสการ์ เบอร์นาดอตต์ ต่อมา ได้รับการสถาปนาเป็นเจ้าชายออสการ์ เบอร์นาดอตต์ เคานต์แห่งวิสบอร์กในวันแต่งงานจากพระอัยกา

 พระกรณียกิจ 
link=https://en.wikipedia.org/wiki/File:Oscar_Bernadotte,_Svenskt_portr%C3%A4ttgalleri.jpg|left|thumb|207x207px|พระฉายาลักษณ์ของพระองค์
เมื่อครั้นก่อนการเสกสมรสของพระองค์ พระองค์ได้รับราชการในกองทัพเรือสวีเดนนานเป็นระยะเวลา 25 ปีและได้รับยศเป็นพลเรือโท ในวัยหนุ่ม พระองค์เคยเสด็จเยือนสหรัฐอเมริกาเป็นหลายครั้งนับตั้งแต่ปี 1876 และพระองค์ได้ทรงล่องเรือรอบโลกบนเรือ Vanadis ตั้งแต่ปี 1883 ถึง 1885

พระองค์ทรงมีบทบาทอย่างมากในองค์กรทางสังคม โดยเฉพาะอย่างยิ่งเกี่ยวกับศาสนา พระองค์ได้ดำรงตำแหน่งเป็นหัวหน้าขององค์กร YMCA แห่งสวีเดนและ Friends of Mission to the Laps มาหลายปี รวมถึงได้จัดการประชุม ณ เซอเดอเท็ลเยอโดยได้รับแรงบันดาลใจจากอนุสัญญาเคสวิกในปี 1898 และได้ทรงเป็นนักเทศน์คริสเตียนฆราวาสจากนิกายต่าง ๆ ที่มีชื่อเสียงโด่งดัง

 พระบุตร 
เคานต์และเคานต์เตสนั้น มีพระบุตร 5 ท่าน คือ 
เคาน์เตสมาเรีย (Maria Sophie Henrietta Bernadotte af Wisborg, 1889–1974) 
เคานต์ออสการ์ คาร์ล (Carl Oscar Bernadotte af Wisborg, 1890–1977)
เคาน์เตสอัมเบอร์ โซเฟีย (Ebba Sofia Fleetwood, 1892–1936)
เคาน์เตสวิกตอเรีย เอลซา (Elsa Victoria Cedergren, 1893–1996)
เคานต์โฟลเคอ (Folke Bernadotte af Wisborg, 1895–1948)
 พระอิสริยยศ 
 15 พฤศจิกายน 1859 - 15 มีนาคม 1888 : เจ้าชายออสการ์แห่งสวีเดนและนอร์เวย์ ดยุกแห่งกอตลันด์
 15 มีนาคม 1888 - 4 ตุลาคม 1953 : เจ้าชายออสการ์ เบอร์นาดอตต์ เคานต์แห่งวิสบอร์ก
# กีฬาขี่ม้าในซีเกมส์ 2017
การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.

เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).

รายการ
รายการด้านล่างนี้ที่จะทำการแข่งขัน:
ศิลปะการบังคับม้า
บุคคล
ทีม
ขี่ม้าเอ็นดูแรนซ์
บุคคล
ทีม
ขี่ม้าข้ามเครื่องกีดขวาง
บุคคล
ทีม

ประเทศที่เข้าร่วม
ชาติที่เข้าร่วมการแข่งขัน

 
 
 
 
 
 
 
 
 
 
 

สรุปเหรียญรางวัล
ตารางเหรียญรางวัล
ผู้ได้รับเหรียญรางวัล
ศิลปะการบังคับม้าประเภทบุคคลQuzandria Nur Mahamad FathilMohd Qabil Ambak Mahamad FathilCaroline Rosanna Chew Pei Jiaศิลปะการบังคับม้าประเภททีมEdric Lee Chin HonMohd Qabil Ambak Mahamad FathilQuek Sue YianQuzandria Nur Mahamad Fathilอารีย์ณัฏฐา ชวตานนท์เฉลิมฉาน ยศวิริยะพาณิชย์พระเจ้าหลานเธอ พระองค์เจ้าสิริวัณณวรีนารีรัตน์ภัคจิรา ธงภักดิ์Catherine Oh Yung-WenCaroline Rosanna Chew Pei JiaPredrag MarjanovicNatalie Pinruo Tanขี่ม้าเอ็นดูแรนซ์ประเภทบุคคลSultan Mizan Zainal AbidinMohd Bulkhari Rozaliวริศ คุณธาราภรณ์ขี่ม้าเอ็นดูแรนซ์ประเภททีมSultan Mizan Zainal AbidinAzizatul Asma AbdullahMohamad Adhwa EmbongMohammad Fuad HashimMohd Bulkhari RozaliMohd Yusran Yusufคณพศ ต้ายไธสงกิตติกรณ์ โหน่งบึ้งอรพิน เพ็ชร์เล็กพฤฒิรัตน์ รัตนกุล เสรีเริงฤทธิ์วริศ คุณธาราภรณ์วิภาวรรณ พาวิทยลาภHoy SopharithLon SopheaktraLy SovanchandaraMoeng SocheaPhay VisalSim Narithขี่ม้าข้ามเครื่องกีดขวางประเภทบุคคลขี่ม้าข้ามเครื่องกีดขวางประเภททีมMohd Qabil Ambak Mahamad FathilNeelan Jonathan RatnasinghamPraveen Nair MathavanSharmini Christina RatnasinghamChiara Sophia AmorJoker ArroyoMarie Antonette LevisteSyquia Colin John CollinsJarupon Limpichatiกรธวัช สำราญสายลับ เลิศรัตนชัยเสียงซอ เลิศรัตนชัย

ดูเพิ่ม
กีฬาโปโลในซีเกมส์ 2017
# เจ้าชายยูจีน ดยุกแห่งนาร์ก
เจ้าชายยูจีน ดยุกแห่งนาร์เก  ทรงเป็นจิตรกรและนักสะสมผลงานศิลปะชาวสวีเดน
 พระประวัติ 
เจ้าชายยูจีน เป็นพระราชโอรสพระองค์สุดท้องใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ประสูตร ณ พระราชวังดรอนิ่งโฮล์ม กรุงสต็อกโฮล์ม พระองค์ได้รับพระราชทานพระอิสริยยศจากพระราชบิดาเป็น เจ้าชายแห่งสวีเดนและนอร์เวย์ ดยุกแห่งนาร์เก พระองค์ทรงมีความสนพระทัยในงานศิลปะอย่างมากมาย
 ความสนพระทัยเรื่องงานศิลปะ 
ตลอดพระชนม์ชีพ เจ้าชายยูจีน ทรงมีความสนพระทัยในงานศิลปะเป็นอย่างมาก โดยเฉพาะภาพวาด อีกทั้งพระราชบิดายังส่งเสริมความชอบของพระองค์อีกด้วย ถึงแว่าจะทรงมีความทนพระทัยงานศิลปะมากเพียงใด พระองค์ยังเคยได้รับการเชิญเสด็จไปงานศิลปะหลายครั้ง แต่ทรงปฏิเสธเพราะความเป็นพระราชวงศ์ และมีพระกรณียากิจอื่นๆอีกให้ทรงปฏิบัติ พระองค์เป็นคนที่มีน้ำพระทัยกว้าง สนับสนุนผู้ที่ชื่นชอบศิลปะ โดยพระองค์ทรงเป็นจิตกรที่โดดเด่นที่สุดในปีค.ศ. 1887 ถึง ค.ศ. 1889 โดยประกอบไปด้วย ทะเลสาบเมอแลนด์ ชนบทกรุงสต็อกโฮล์ม
 ภาพวาดฝีพระหัตถ์ในพระองค์ 

 ปลายพระชนม์ชีพ 
พระองค์ทรงซื้ออพาร์ตเม้นต์เล็ก ๆ ใน กรุงสต็อกโฮล์ม เป็นที่ประทับในบั้นปลายพระชนม์ชีพ หลังจากประทับได้ไม่นาน ก็สิ้นพระชนม์หลังจากครบวันคล้ายวันประตูปีที่ 82 ได้เพียง 16 วัน ต่อมาในปีค.ศ. 1947 อพาร์ตเม้นต์ที่ประทับของพระองค์ ถูกจัดเป็นงานนิทรรศการ และเป็นที่รู้จักของสาธารณะชนทั่วไปอย่างรวดเร็ว

 พระอิสริยยศ 

 พ.ศ. 2408 - พ.ศ. 2490 เจ้าชายยูจีน ดยุกแห่งนาร์ก (His Royal Highness Prince Eugen, Duke of Närke)
# ยุทธการที่ประจวบคีรีขันธ์
ยุทธการที่ประจวบคีรีขันธ์เป็นการสู้รบในช่วงต้นของการบุกครองไทยของญี่ปุ่นในภูมิภาคเอเชียตะวันออกเฉียงใต้ของสงครามโลกครั้งที่สอง เป็นการสู้รบ เมื่อวันที่ 8-9 ธันวาคม พ.ศ. 2484 (ค.ศ. 1941) ได้เกิดขึ้นที่สนามบินของจังหวัดประจวบคีรีขันธ์ในประเทศไทย, บริเวณชายฝั่งของอ่าวไทยตามแนวของคอคอดกระ ญี่ปุ่นมีความตั้งใจจะใช้ประเทศไทยเป็นฐานทัพในการโจมตีดินแดนอาณานิคมของจักรวรรดิอังกฤษในพม่าและมาลายา โดยได้มีการติดต่อไปทางกระทรวงต่างประเทศ ณ ขณะนั้นถึงแผนการในการโจมตี แต่ไม่ได้มีการออกคำสั่งใดๆ จากผู้บัญชาการทหารสูงสุดของไทย แต่หลังจากสู้รบไประยะเวลาหนึ่ง จอมพล ป. พิบูลสงคราม ก็ได้ออกคำสั่งหยุดยิงในเช้าวันต่อมา

แหล่งข้อมูลอื่น
"The battle of Ao Manao 1941" (Blog). Tour Bangkok Legacies. 2010-08-30. Retrieved 8 December 2016.
http://www.tour-bangkok-legacies.com/Bangkok_Travelbug-September10.html#prachuap
Karnjanatawe, Karnjana (2014-07-24). "Bay watch". Bangkok Post. Retrieved 8 December 2016.
# สะพานคีสูณา
สะพานคีสูณา (สฺพานคีสูณา, คำว่า "คีสูณา" ทับศัพท์จาก  แปลว่า สายสัมพันธ์) เป็นสะพานข้ามแม่น้ำโขงในเมืองกำปงจาม จังหวัดกำปงจาม ประเทศกัมพูชา เปิดใช้งานในปี ค.ศ. 2001 และยังเป็นสะพานข้ามแม่น้ำโขงแห่งแรกในกัมพูชาอีกด้วย การก่อสร้างใช้เงินทุน 56 ล้านดอลลาร์จากรัฐบาลญี่ปุ่น สะพานมีความยาว 1,500 เมตร เป็นสะพานที่ยาวอันดับสองของประเทศ รองจากสะพานเกาะกง ซึ่งเปิดใช้งานในปี ค.ศ. 2002 สะพานคีสูณา เริ่มสร้างในปี ค.ศ. 1999 และใช้เวลาสร้างสามปี โดยในพิธีเปิด มีประชาชนเข้าร่วมงานหนึ่งหมื่นคน
# สะพานเนียกเลิง
สะพานสึบาสา (สฺพานตฺสึบาสา) หรือ สะพานเนียกเลิง (สฺพานอฺนกเลือง) เป็นสะพานถนนที่เชื่อมระหว่างจังหวัดกันดาลและจังหวัดไพรแวง ประเทศกัมพูชา เป็นส่วนหนึ่งของทางหลวงพนมเปญ-โฮจิมินห์ เป็นสะพานขึงยาว 2.2 กิโลเมตร และเป็นสะพานข้ามแม่น้ำโขงที่ยาวที่สุดในกัมพูชา ซึ่งยาวกว่าสะพานเกาะกงอยู่ 300 เมตร การก่อสร้างได้รับเงินทุนและความช่วยเหลือจากรัฐบาลญี่ปุ่น สะพานนี้ยังปรากฏบนธนบัตรห้าร้อยเรียลอีกด้วยhttp://www.japantimes.co.jp/news/2015/01/14/national/japan-funded-bridges-appear-on-new-cambodian-money/#.VQc1YnVGh5Q
# เซดอกเดอะพรีสต์
เซดอกเดอะพรีสต์  เป็นเพลงสรรเสริญของอังกฤษโดยจอร์จ เฟรดริก ฮันเดล ถูกใช้ครั้งแรกเมื่อค.ศ. 1727 ในพิธีบรมราชาภิเษกพระเจ้าจอร์จที่ 2 แห่งบริเตนใหญ่ เพลงนี้นิยมใช้ในพิธีบรมราชาภิเษกควบคู่กับเพลงอื่นๆของฮันเดลอย่าง The King Shall Rejoice, My Heart is Inditing และ Let thy Hand be Strengthened เพลงนี้จะถูกร้องในพิธีบรมราชาภิเษกของพระมหากษัตริย์สหราชอาณาจักรทุกพระองค์ และถือว่าเป็นหนึ่งในเพลงปลุกใจของอังกฤษsussexchorus.org , Coronation Anthems, HWV 258 - 261. Retrieved 15 August 2016.

เนื้อเพลงและคำแปล
อิงจากหนังสือ 1 พงศ์กษัตริย์ บทที่ 1 บรรทัดที่ 38–40พระคริสต์ธรรมคัมภีร์ฉบับมาตรฐาน. 1 พงศ์กษัตริย์ 1:38 "ดังนั้นศาโดกปุโรหิต นาธันผู้เผยพระวจนะ และเบไนยาห์บุตรเยโฮยาดา และคนเคเรธีกับคนเปเลท ได้ลงไปจัดให้ซาโลมอนประทับบนล่อทรงของพระราชาดาวิด และได้นำท่านมาถึงน้ำพุกีโฮน แล้วศาโดกปุโรหิตได้นำเขาสัตว์ที่บรรจุน้ำมันมาจากเต็นท์ของพระเจ้า และเจิมตั้งซาโลมอนไว้ และเขาทั้งหลายก็เป่าเขาสัตว์ และประชาชนทั้งปวงกล่าวว่า “ขอพระราชาซาโลมอนทรงพระเจริญ”"

Zadok the Priest, and Nathan the Prophet anointed Solomon King.
And all the people rejoiced, and said:
God save the King! Long live the King!
May the King live for ever,
Amen, Alleluia.ศาโดกปุโรหิต แลนาธันผู้เผยพระวจนะ เจิมซาโลมอนเป็นกษัตริย์
ทุกผู้ชนต่างยินดี พร้อมกล่าว:
พระเจ้าคุ้มครองกษัตริย์! องค์กษัตริย์ทรงพระเจริญ!
ขอพระองค์ทรงพระชนม์ตลอดกาล
อาเมน, อัลเลลูยา
# จักรพรรดิเยอรมัน
จักรพรรดิเยอรมัน  เป็นพระอิสริยยศของพระประมุขแห่งจักรวรรดิเยอรมัน เริ่มใช้ตั้งแต่พระเจ้าวิลเฮ็ล์มที่ 1 แห่งปรัสเซีย เฉลิมพระปรมาภิไธยพระองค์เองเป็น "จักรพรรดิเยอรมัน" ในวันที่ 18 มกราคม ค.ศ. 1871 จนกระทั่งจักรพรรดิวิลเฮ็ล์มที่ 2 แห่งเยอรมนี ทรงสละราชสมบัติในวันที่ 28 พฤศจิกายน ค.ศ. 1918Statement of Abdication of William II

นอกจากนี้จักรพรรดิเยอรมันยังเป็นพระราชสมัญญาหนึ่งของจักรพรรดิโรมันอันศักดิ์สิทธิ์ เนื่องจากจักรวรรดิโรมันอันศักดิ์สิทธิ์ในช่วงก่อน ค.ศ. 1512 เคยใช้ชื่อว่าจักรวรรดิโรมันอันศักดิ์สิทธิ์แห่งชาติเยอรมัน 

ภายหลังการปฏิวัติเยอรมัน ค.ศ. 1918-1919 ประมุขแห่งรัฐเยอรมันเปลี่ยนเป็นประธานาธิบดีแห่งไรช์  โดยมีฟรีดริช เอเบิร์ท เป็นประธานาธิบดีคนแรก

 รายพระนาม
# ยุทธการที่เขา 609
ยุทธการที่เขา 609 เกิดขึ้นที่ Djebel Tahent ทางทิศตะวันตกเฉียงเหนือของประเทศตูนีเซียระหว่างการทัพตูนิเซียในสงครามโลกครั้งที่สอง การสู้รบนี้เป็นไปเพื่อควบคุมเขา 609 ซึ่งเป็นที่สูงยุทธศาสตร์สำคัญ และบริเวณโดยรอบ ระหว่างเหล่าที่ 2 ของสหรัฐกับเหล่าแอฟริกาของเยอรมนี ยุทธการนี้ถือเป็นประสบการณ์ก่อรูปร่างของกำลังอเมริกัน เป็นชัยเด็ดขาดครั้งแรกของอเมริกาในการทัพแอฟริกา และได้ชื่อว่า "การเข้าสู่วัยผู้ใหญ่ของกองทัพบกอเมริกัน"
# จักรพรรดิหลิวซ่งเฉ่า
จักรพรรดิหลิวซ่งเฉ่า (, 406 – 424) รู้จักภายหลังในพระนาม หฺวังแห่งหยิงหยาง  พระนามเดิม หลิว อี้ฝู  จักรพรรดิองค์ที่ 2 แห่ง ราชวงศ์หลิวซ่ง ครองราชบัลลังก์ระหว่าง ค.ศ. 422 – 424

จักรพรรดิหลิวซ่งเฉ่าประสูติเมื่อ ค.ศ. 406 เมื่อครั้งที่พระราชบิดายังเป็นขุนศึกแห่งราชวงศ์จิ้นตะวันออก เมื่อพระราชบิดาโค่นล้มราชวงศ์จิ้นตะวันออกและสถาปนาราชวงศ์หลิวซ่งใน ค.ศ. 420 ก็ได้สถาปนาองค์ชายอี้ฝูพระราชโอรสองค์ใหญ่ขึ้นเป็นรัชทายาท

เมื่อจักรพรรดิอู่สวรรคตใน ค.ศ. 422 องค์ชายรัชทายาทอี้ฝูพระชนมายุเพียง 16 พรรษา ได้ขึ้นสืบราชบัลลังก์ต่อมาแต่ขุนนางในรัชสมัยของพระราชบิดาก็ได้ลาออกจากราชการจำนวนมากเพราะไม่มั่นใจในจักรพรรดิองค์ใหม่ ทำให้จักรพรรดิเฉ่าถูกปลดและถูกปลงพระชนม์เมื่อ ค.ศ. 424 หลังจากครองราชบัลลังก์ได้เพียง 2 ปี โดยมีองค์ชายอี้หลงพระราชอนุชาต่างพระมารดาขึ้นสืบราชบัลลังก์ต่อมาเป็น จักรพรรดิหลิวซ่งเหวิน
# จิ้งฮุย
จิ้งฮุย (, ? – 706) ชื่อรอง จงเย่  ได้รับการแต่งตั้งเป็น ผิงหยางซู่หมินกง  ขุนนางแห่ง ราชวงศ์ถัง และราชวงศ์อู่โจวโดยเป็นอัครมหาเสนาบดีในรัชสมัย จักรพรรดิถังจงจง ซึ่งจิ้งฮุยเป็นแกนนำสำคัญในการบังคับให้จักรพรรดินี บูเช็กเทียน สละราชบัลลังก์ร่วมกับ จาง เจี่ยนจือ

จิ้งฮุยถูก อู่ ซานซือ  หรือ เหลียงเซฺวียนหวัง  พระราชนัดดาในจักรพรรดินีบูเช็กเทียนใส่ความจนถูกเนรเทศและถูกสังหารระหว่างเนรเทศเมื่อ ค.ศ. 706
# เจ้าชายกุสตาฟ ดยุกแห่งอัปป์ลันด์
เจ้าชายกุสตาฟ ดยุกแห่งอัปป์ลันด์  เป็นพระราชปนัดดาบุญธรรมของจักพรรดินโปเลียนที่ 1 เเห่งฝรั่งเศส

 พระประวัติ 
เจ้าชายกุสตาฟ ทรงเป็นพระราชโอรสพระองค์ที่ 2 ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาและพระบรมเชษฐาในพระมหากษัตริย์สวีเดน 2 พระองค์ คือ
พระเจ้าคาร์ลที่ 15 แห่งสวีเดน
สมเด็จพระเจ้าออสการ์ที่ 2 แห่งสวีเดน

 ความสนพระทัยด้านดนตรี 
เจ้าชายกุสตาฟ ทรงมีความสนพระทัยด้านดนตรีเป็นอย่างมาก ทรงใช้พระนามทางด้านดนตรีว่า Prins Gustaf พระนิพนธ์ประเภทเพลงของพระองค์รู้จักกดีคือเพลง Studentsången เป็นเพลงของนักศึกษา 

 สิ้นพระชนม์ 
เจ้าชายกุสตาฟสิ้นพระชนม์ด้วยพระโรคไข้รากสาดใหญ่ เมื่อวันที่ 24 กันยายน ค.ศ. 1852 ด้วยมีพระชันษาเพียง 25 ปี

 รัชทายาทในการสืบบัลลังก์ 
เจ้าชายกุสตาฟทรงได้รับความไว้วางพระราชหฤทัยจากพระราชบิดาให้เป็นผู้สืบราชบัลลังก์ลำดับที่ 2 เมื่อปี ค.ศ. 1846

 พระอิสริยยศ 
185px|thumb|left|ตราอาร์มประจำพระองค์
147px|thumb|left|ตราอาร์มในฐานะดยุกแห่งอัปป์ลันด์
18 มิถุนายน ค.ศ. 1827 - 24 กันยายน ค.ศ. 1852 เจ้าชายกุสตาฟแห่งสวีเดนและนอร์เวย์ ดยุกแห่งอัปป์ลันด์ (Prince Gustaf, Duke of Uppland)
# โรงพยาบาลตากสิน
โรงพยาบาลตากสิน เป็นโรงพยาบาลสังกัดสำนักการแพทย์ กรุงเทพมหานคร  ตั้งอยู่เลขที่ 543 ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร ปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับ คณะแพทยศาสตร์วชิรพยาบาล มหาวิทยาลัยนวมินทราธิราช

 ประวัติ 
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เกิดการระบาดของกาฬโรค พระองค์จึงมีพระบรมราชโองการโปรดเกล้าโปรดกระหม่อมให้ตั้งโรงพยาบาลสำหรับรักษาพยาบาลผู้ป่วยกาฬโรคที่ตำบลคลองสาน บนที่ดิน 7 ไร่ 74 ตารางวา เมื่อวันพุธที่ 15 กุมภาพันธ์ พ.ศ. 2447 เรียกว่าโรงพยาบาลกาฬโรค สมัยต่อมาได้รับการรักษาผู้ป่วยโรคระบาด ได้แก่ อหิวาตกโรคและไข้ทรพิษ แรกสังกัดกรมนคราธรหรือกรมสุขาภิบาล กระทรวงนครบาล ต่อมารัฐบาลได้จัดให้มีการปกครองในระบบเทศบาล

จนเมื่อวันที่ 1 เมษายน พ.ศ. 2480 ได้โอนไปขึ้นกับเทศบาลนครกรุงเทพ ใช้ชื่อว่า โรงพยาบาลเทศบาลและได้ปรับปรุงโรงพยาบาลโรคติดต่อนี้ขึ้นเป็นสถานพยาบาลพักฟื้นสำหรับผู้ป่วยของโรงพยาบาลกลาง และวชิรพยาบาลก่อน คนทั่วไปเรียกขานว่า “โรงพยาบาลพักฟื้น” ต่อมาปี พ.ศ. 2515 ทางราชการได้ประกาศจัดตั้งเทศบาลนครหลวงขึ้น โดยรวมเทศบาลนครกรุงเทพและเทศบาลนครธนบุรีเข้าด้วยกันโรงพยาบาลตากสินพัก ฟื้นจึงเปลี่ยนชื่อเป็น “โรงพยาบาลเทศบาลนครหลวง” สำหรับรักษาโรคทั่วไป และมีการปรับปรุงเปลี่ยนเป็นกรุงเทพมหานคร ในวันที่ 18 ธันวาคม พ.ศ. 2515 ชื่อของโรงพยาบาลจึงเปลี่ยนเป็น “โรงพยาบาลกรุงเทพมหานคร” และได้เปลี่ยนชื่อมาใช้ชื่อ “โรงพยาบาลตากสิน” ตั้งแต่วันที่ 11 กันยายน พ.ศ. 2516 เพื่อเฉลิมพระเกียรติสมเด็จพระเจ้าตากสินมหาราชผู้ทรงสถาปนากรุงธนบุรีรพ.ตากสิน ครบรอบ 108 ปี ตั้งโรงทาน และ ตรวจสุขภาพฟรี 15 ก.พ.นี้ โดยถือวันที่ 15 กุมภาพันธ์ของทุกปีเป็น วันคล้ายวันสถาปนาโรงพยาบาลตากสิน ปัจจุบันโรงพยาบาลมีขนาดของโรงพยาบาล 473 เตียง (ข้อมูล 31 มกราคม พ.ศ. 2560)ข้อมูลทั่วไป โรงพยาบาลตากสิน

ตั้งแต่ปี พ.ศ. 2563 เป็นต้นไป คณะแพทยศาสตร์วชิรพยาบาล มหาวิทยาลัยนวมินทราธิราช ได้มี ประกาศกลุ่มสถาบันแพทยศาสตร์แห่งประเทศไทย ฉบับที่ 1 เรื่องหลักเกณฑ์การคัดเลือกบุคคลเข้าศึกษาฯ ของ กสพท ปีการศึกษา 2563

 สิ่งศักดิ์สิทธิ์ประจำโรงพยาบาลตากสิน 
ภายในโรงพยาบาลมีสิ่งศักดิ์สิทธิ์ ได้แก่ พระบรมราชานุสาวรีย์สมเด็จพระเจ้าตากสินมหาราช พระพุทธพากูลรังสฤษดิ์ ศาลพระบรมคุรุแพทย์ชีวกโกมารภัจจ์ และศาลพระภูมิเจ้าที่ประจำโรงพยาบาลตากสิน